Държавен вестник, бр. 2, 2013 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  2
Раздел II
Процедура по доказване изпълнение на цели 
и задължения на индивидуални системи
Чл. 56. Регистрираният одитор по чл. 55, 
ал. 2 извършва проверка на лицата, които 
изпълняват задълженията си индивидуално, и 
изготвя доклад с фактически констатации за 
потвърждаване на информацията в отчета по 
чл. 55, ал. 1 и изпълнение на задълженията 
по ЗУО и на чл. 8 и 19 от наредбата. 
Чл. 57. За изготвяне на доклада по чл. 56 
регистрираният одитор проверява документи, 
съдържащи информация и констатации за:
1. количеството пуснати на пазара масла 
за предходната година и предоставената ин-
формация за тях, изготвена на база месечните 
справки-декларации, съгласно наредбата по 
чл. 59, ал. 1 ЗУО;
2. счетоводните регистри по чл. 9, ал. 1 от 
Закона за счетоводството (ЗС), послужили за 
изготвяне на оборотната ведомост и годиш-
ната данъчна декларация;
 3. дневниците за продажбите и деклара-
циите по Закона за данък върху добавената 
стойност (ЗДДС) и главната книга по ЗС 
за периода на проверката, като се правят 
сравнения между фактическите констатации, 
установени по технологични норми и по сче-
товодни операции;
4. информацията по чл. 44;
5. количествата събрани, предадени за 
оползотворяване и оползотворени отрабо-
тени масла за предходната година, в т.ч. 
сключените договори с лица, притежаващи 
документ по чл. 35 ЗУО, отчетните документи 
за събраните, предадените за оползотворя-
ване и оползотворените отработени масла и 
издадените счетоводни документи по силата 
на тези договори;
6. количеството на изнесените и/или изпра-
тените от територията на страната отработени 
масла, в т.ч. договорите за извършване на 
операция по окончателно оползотворяване, 
включително регенериране, с лице, което 
притежава разрешение по националното си 
законодателство за извършване на съответ-
ната операция, подписани и подпечатани 
документи по приложения IА и IБ и/или по 
приложение VII на Регламент № 1013/2006 
за всеки конкретен превоз и сертификат от 
съответното съоръжение, че е завършена 
окончателната операция по оползотворяване, 
в т.ч. регенериране;
7. наличието на действащи договори с об-
щини и други лица за изграждане на системи 
за разделно събиране на отработени масла, в 
т.ч. броя на разположените съдове за разделно 
събиране на отработени масла;
8. количеството разделно събрани отра-
ботени масла, в т.ч. от местата за смяна на 
масла и други обекти;
9. проведени информационни кампании и 
разработване на информационни материали;
10. разходи за изпълнение на задължения-
та по събиране и оползотворяване, в т.ч. за:
а) закупените съдове, транспортна техни-
ка, друга техника за разделно събиране на 
отработени масла, съоръжения за третиране 
на събрани отработени масла и тяхното опол-
зотворяване, в т.ч. регенериране;
б) изпълнението на договорите с лицата, 
притежаващи документ по чл. 35 ЗУО за 
количествата събрани отработени масла, 
предадените за оползотворяване, в т.ч. регене-
риране, и оползотворените отработени масла;
в) проведените рекламни и информацион-
ни кампании и издадените информационни 
материали;
11. приходите от продажба на отработени 
масла, както и други приходи, постъпили 
през предходната година;
12. изпълнението на задълженията за 
разделно събиране и оползотворяване на 
отработени масла.
Чл. 58. (1) Докладът по чл. 56, изготвен 
за лицата, които изпълняват индивидуално 
целите и задълженията си, съдържа конста-
тации и заключение за:
1. количествата пуснати на пазара масла 
за предходната година;
2. размера на продуктовата такса, от която 
лицето, което изпълнява индивидуално за-
дълженията си, се освобождава при доказано 
изпълнение на целта по чл. 8;
3. наличие на изградена система за разделно 
събиране и оползотворяване на отработени 
масла;
4. наличие на сключени договори с лица 
по чл. 21 и чл. 28, ал. 1;
5. наличие на документи по чл. 35 ЗУО на 
лицата по чл. 21 и чл. 28, ал. 1;
6. наличие на договори с общини;
7. количество на събраните и предадените 
за оползотворяване отработени масла, като за 
всяко лице по чл. 21 се посочва събраното и 
предаденото за оползотворяване количество 
масла на съответното лице, което извършва 
оползотворяването;
8. количество на оползотворените към 31 
декември на отчетната година отработени 
масла от всяко от лицата по чл. 28, ал. 1;
9. разходите на лицата, които изпълняват 
индивидуално целта по чл. 8 и задълженията 
по чл. 19;
10. съответствие или несъответствие между 
количествата, посочени в отчета по чл. 55, 
ал. 1, и тези, отчетени в счетоводните ре-
гистри;
11. размера на вложените средства за 
създаване на система за събиране и оползо-
творяване на отработени масла и постигане 
на целта по чл. 8;